als_Latn dik_Latn sna_Latn
Mbahet mbledhja e bordit të drejtorëve të AKP-së
Bordi i Drejtorëve i Agjencisë Kosovare të Privatizimit ka mbajtur sot mbledhjen e radhës ku u diskutuan dhe u morën vendime të rëndësishme për procesin e privatizimit dhe përmbylljen e likuidimit të ndërmarrjeve shoqërore në vend.
Gjatë kësaj mbledhje, Bordi i Drejtorëve diskutoi për valën e fundit të shitjeve të aseteve të ndërmarrjeve në likuidim me nr.32 që u realizua muajin e shkuar dhe me këtë rast aprovoi transaksionet e aseteve që ishin për shitje në tender publik.
Në kuadër të veprimeve administrative dhe organizative që po ndërmerr Bordi dhe menaxhmenti në Agjenci, Bordi i Drejtorëve diskutoi dhe miratoi Rregulloren për Sistematizimin e Brendshëm të Vendeve të Punës. Miratimi i këtij akti nënligjor bazohet në Nenin 15, pika 2.1 të Ligjit për Agjencinë Kosovare të Privatizimit.
Gjatë kësaj mbledhje të jashtëzakonshme u diskutuan edhe një varg çështjet që ndërlidhen me procesin e gjithëmbarshëm të privatizimit të ndërmarrjeve shoqërore dhe aseteve të këtyre ndërmarrjeve në vendin tonë.
als_Latn als_Latn als_Latn als_Latn als_Latn